It-tliet każi trasmessi lokalment jinvolvu tliet ħaddiema tas-saħħa; Dan ifisser li Malta sa issa kellha 30 każ ta' coronavirus Is-Supretendent tas-Saħħa Pubblikla Charmaine Gauci ħabbret li, fl-aħħar 24 siegħa, disa' persuni oħra rriżultaw pożittiv għall-coronavirus u għall-ewwel darba, Malta, kellha tliet każi ta' trasmissjoni lokali, jiġifieri tliet pazjenti li l-virus ħaduh mhux minn barra minn Malta, għax ma sifrux, iżda minn persuni oħra infettati li kienu f'Malta. It-tliet każi trasmessi lokalment jinvolvu tliet ħaddiema tas-saħħa. Dawn it-tliet pazjenti kienu diġà ġew identifikati waqt l-assessjar li qed isir mill-awtoritajiet tas-saħħa, hekk kif kienu f'kuntatt dirett ma' persuni oħra li fl-aħħar jiem irriżulta li kellhom il-Covid-19. Għalhekk, dawn it-tliet ħaddiema tas-saħħa kienu jinsabu fi kwarantina meta ħarġulhom is-sintomi. Waħda mill-ħaddiema kienet qiegħda Għawdex Is-Supretendent spjegat kif waħda minn dawn il-pazjenti kienet tinsab f'Għawdex, iżda ma ħaditx il-Covid-19 minn Għawdex. Din il-pazjenta tniżżlet Malta biex tinżamm Mater Dei. Fil-fatt, aktar tard fi stqarrija, il-Ministeru għal Għawdex spjega kif din il-pazjenta ttieħdet Malta f’ambulanza fi vjaġġ tal-Gozo Channel li sar apposta għal eventwalità bħal din. Dan ifisser li apparti l-ambulanza, fuq il-vapur ta' Għawdex, ma kien hemm l-ebda vettura oħra. Charmaine Gauci spjegat li sa issa, il-każi kollha f’Malta kienu stabbli, tant li dawn setgħu jinżammu f’iżolament id-dar u mhux l-isptar, anke jekk sa issa kollha kemm huma ġew rikoverati f’Mater Dei. Fakkret li mit-30 pazjent li rriżultaw pożittiv, tnejn minnhom fiequ. Il-każijiet impurtati Trasmissjoni lokali Żewġ ħaddiema tas-saħħa li ttieħdu minn ħaddiema oħra Charmaine Gauci fakkret fil-każ tal-ħaddiema tas-settur tas-saħħa li kienet irriżultat pożittiv fil-ġranet li għaddew. Fakkret li meta kien sar l-assessjar kien irriżulta li din kellha kuntatt ma’ żewġ persuni oħra li jaħdmu magħha. Dawn kienu tpoġġew mill-ewwel fi kwarantina u għalhekk ma kinux marru għax-xogħol. It-tnejn li huma ħarġulhom is-sintomi u sarulhom it-testijiet. Iż-żewġ pazjenti huma: Ħaddiema oħra tas-saħħa ​​It-tielet każ ta’ trasmissjoni lokali tal-Covid-19, ukoll jinvolvi ħaddiema tas-saħħa li ħarġulha s-sintomi fl-14 ta’ Marzu, fejn kellha deni u anke flissjoni. Din ma kinitx imsiefra. Is-sorsi setgħu kienu tnejn: Dawk kollha li jaħdmu magħha jinsabu fi kwarantina.